योग वशिष्ठ और अग्निपुराण की रचना करने वाले वशिष्ठ के पास कामधेनु गाय थी। अरुंधति उनकी पत्नी थीं। विश्वामित्र गायत्री मंत्र के रचयिता हैं। वाल्मीकि रामायण के बालकांड में भी विश्वामित्र का ज़िक्र है और महाभारत में भी मेनका से उनकी पुत्री शकुंतला के जन्म का वर्णन है। कश्यप ऋषि का ऋग्वेद में भी ज़िक्र है और अथर्ववेद में भी। हमारे कश्मीर का नाम कश्यप ऋषि पर ही पड़ा है। भृगु ऋषि फलित ज्योतिष के प्रथम संकलनकर्ता थे। वे मानस-पुत्र थे। ब्रह्मा के मस्तिष्क से जन्मे थे। ख्याति और काव्यमाता उनकी पत्नियां थीं। ख्याति प्रजापति दक्ष की पुत्री थीं। काव्यमाता से जन्मी भृगु की संतान का नाम शुक्र है, जिन्हें असुर अपना देवता मानते थे।